Komisijos direktyva 1999/54/EB
1999 m. gegužės 26 d.
iš dalies keičianti Tarybos direktyvą 66/402/EEB dėl prekybos javų sėkla
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1966 m. birželio 14 d. Tarybos direktyvą 66/402/EEB dėl prekybos javų sėkla [1] su paskutiniais pakeitimais, padarytais Tarybos direktyva 1999/8/EEB [2], ypač į jos 2 straipsnio 1b dalį ir 21b straipsnį,
(1) kadangi pirmiau minėta direktyva numato į taikymo sritį įtraukti savidulkių kvietrugių hibridus bei įgalioja Komisiją patvirtinti tos direktyvos 2 straipsnio 1 dalyje pateiktų apibrėžimų būtinus pakeitimus; kadangi, atsižvelgiant į išaugusią savidulkių kvietrugių hibridų reikšmę Bendrijoje, jiems reikėtų taikyti minėtą direktyvą ir atitinkamai pakeisti "elitinės sėklos" ir "sertifikuotos sėklos" apibrėžimus;
(2) kadangi pirmiau minėta direktyva nenustato reikalavimų, keliamų Avena sativa, Hordeum vulgare, Oryza sativa, Triticum aestivum, Triticum durum, Triticum spelta ir savidulkiams Triticosecale hibridų pasėliams bei sėklai; kadangi šie reikalavimai gali būti nustatyti, ir atitinkamai iš dalies pakeisti Direktyvos 66/402/EEB I ir II priedai; kadangi, atsižvelgiant į išaugusią pirmiau minėtų hibridų reikšmę Bendrijoje, turėtų būti nustatyti reikalavimai pasėliams bei sėklai, ypač jei sėkla yra išauginta naudojant chemines hibridizacijos medžiagas;
(3) kadangi šioje direktyvoje numatytos priemonės atitinka Žemės ūkio, sodininkystės, daržininkystės ir miškininkystės sėklos bei dauginamosios medžiagos nuolatinio komiteto nuomonę,
PRIĖMĖ ŠIĄ DIREKTYVĄ:
1 straipsnis
Direktyva 66/402/EEB iš dalies keičiama taip:
1) 2 straipsnio 1 dalies Ca punkto įvadinis sakinys keičiamas taip:
"Elitinė sėkla (avižų, miežių, ryžių, rugių, kviečių, kietųjų kviečių, speltos ir savidulkių kvietrugių)";
2) 2 straipsnio 1 dalies E punkto įvadinis sakinys keičiamas taip:
"Sertifikuota sėkla (dryžučio, išskyrus hibridus, rugių, sorgo, sudaninio sorgo, kukurūzų; avižų, miežių, ryžių, kviečių, kietųjų kviečių, speltos ir savidulkių kvietrugių hibridų): sėkla";
3) I priedo 3 punkto pirmasis ir antrasis sakinys pakeičiami taip:
"Pasėliai yra pakankamai tapačios ir grynos veislės, o inbredinių veislių pasėlių požymiai yra pakankamai tapatūs ir gryni. Auginant hibridinių veislių sėklą, pirmiau minėtos nuostatos taip pat taikomos komponentų požymiams, įskaitant vyriškąjį sterilumą arba vaisingumo atkūrimą";
4) I priedas papildomas šiuo 3b punktu:
"3b. Auginant avižų, miežių, ryžių, kviečių, kietųjų kviečių, speltos ir savidulkių kvietrugių hibridų sertifikuotą sėklą
a) pasėliai atitinka šiuos standartus dėl atstumų dėl atstumų nuo kaimynystėje esančių žiedadulkių šaltinių, kurių nesilaikant gali įvykti nepageidaujamas svetimas apdulkinimas:
- mažiausias moteriškojo komponento atstumas iki kitos tos pačios rūšies veislės, išskyrus vyriškąjį komponentą - 25 m,
- šių atstumų galima nesilaikyti, jei yra pakankamai apsisaugota nuo nepageidaujamo svetimo apdulkinimo.
b) Pasėlių komponentų pasėliai yra pakankamai tapatūs ir gryni.
Jei sėklos yra auginamos naudojant chemines hibridizavimo medžiagas, pasėliai turi atitikti šiuos standartus arba kitus reikalavimus:
i) kiekvieno komponento veislės grynumas turi būti:
- avižų, miežių, ryžių, kviečių, kietųjų kviečių ir speltos - 99,7 %,
- savidulkių kvietrugių - 99 %;
ii) mažiausias hibridiškumas turi būti 95 %. Hibridiškumo procentai apskaičiuojami remiantis galiojančiais tarptautiniais metodais, jei tokie yra. Kai hibridiškumas nustatomas prieš sertifikavimą tiriant sėklą, aprobuojant jo nustatyti nebūtina.";
5) II priedo I punkto pirmasis ir antrasis sakiniai pakeičiami taip:
"Sėkla yra pakankamai tapačios ir grynos veislės, o inbredinės linijos sėklos požymiai yra pakankamai tapatūs ir gryni. Pirmiau minėtos nuostatos taip pat taikomos hibridinių veislių sėklos komponentų požymiams.";
6) II priedo 1.Aa dalies pavadinime po "Triticosecale" įrašoma "išskyrus hibridus".
7) II priedo 1.Aa dalis papildoma Ab punktu:
"Ab. Avižų, miežių, ryžių, kviečių, kietųjų kviečių, speltos ir savidulkių kvietrugių hibridai.
"Sertifikuotos sėklos" kategorijai priskiriamos sėklos mažiausias veislės grynumas turi būti 90 %. Jis tikrinamas atliekant atitinkamos bandinių dalies oficialius vegetacinius tyrimus."
2 straipsnis
1. Valstybės narės priima įstatymus ir kitus teisės aktus, kurie, įsigalioję ne vėliau kaip 2000 m. liepos 1 d., įgyvendina šią direktyvą. Apie tai jos nedelsdamos praneša Komisijai.
2. Valstybės narės, tvirtindamos šias priemones, daro jose nuorodą į šią direktyvą, arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
3 straipsnis
Ši direktyva įsigalioja 20 dieną po jos paskelbimo Europos Bendrijų oficialiajame leidinyje.
Priimta Briuselyje, 1999 m. gegužės 26 d.